Hawaii Volcanoes nasjonalpark

Hawaii Volcanoes nasjonalpark er en nasjonalpark, et biosfærereservat og et verdensarvområde på Big Island i delstaten Hawaii , USA. Parken ble etablert 1. august 1916, og er på 1308 km². De viktigste naturattraksjonene i nasjonalparken er vulkanene Kīlauea og Mauna Loa. På grunn av hundretusenvis av år med vulkanisme, migrasjon og utviklingsprosesser er nasjonalparken full av komplekse og unike økosystemer. Kilauea og Mauna Loa som er noen av verdens mest aktive vulkaner har massevis å tilby forskerne når det gjelder innsikt i fødselen til øya Hawaii. Mauna Loa (4169 moh) er en av verdens største vulkaner. Kilauea (1247 moh) , hvis kaldera tradisjonelt regnes som gudinnen Peles hjemsted, regnes som en av verdens mest aktive vulkaner. Landskapet i nasjonalparken er preget av vulkanene, og den vegetasjonsløse Kauørkenen som ligger på lesiden av Kilauea og preges av giftig vulkansk aske er særlig kjent. Her finnes imidlertid også tropisk regnskog. Nasjonalparken ble opprettet i 1916. Halvparten av den ble ytterligere vernet som Hawaii Volcanoes Wilderness i 1978. Parken ble av UNESCO utpekt som biosfærereservat i 1980 og som verdensarvområde i 1987 Eksterne lenker (en) Offisielt nettsted (en) Hawaii Volcanoes National Park – kategori av bilder, video eller lyd på Commons (en) Hawaii Volcanoes National Park – galleri av bilder, video eller lyd på Commons